钦定古今图书集成/理学汇编/字学典/第110卷 > 蒲云
## 钦定古今图书集成/理学汇编/字学典/第110卷 > 蒲云

按《宣和书谱》：“蒲云，汉州绵竹人。幼有方外之趣，布裘
笻杖，游山野间，卖药得钱，入酒家，醺然一醉，类有道
之士。尤喜翰墨，作正书甚古。尝以双钩字写河上公
注《道德经》，笔墨清细，若游丝萦汉，孤烟袅风，连绵不
断，或一笔而为数字，分布匀稳，风味有馀，览之令人
有凌虚之意。大抵书法自科斗一散，学者纷纷，于是”
有“垂露偃波”，“芝英倒薤”之说。各工其习，以文其一家
之学，亦宜在所录也。今御府所藏正书二：双钩《道经》，
双钩《德经》。